অনুব্রতর পায়ে হাত দিয়ে প্রণাম করলেন কাজল

বীরভূম: লালমাটির দেশে রাজনীতিতে নয়া মোড়। অনুব্রত মণ্ডল ও কাজল শেখ দলীয় রাজনীতিতে দুজনই দুজনের বিরোধী বলে পরিচিত। এবার বীরভূমে (Birbhum) দেখা গেল অন্য ছবি। অনুব্রত মণ্ডলের (Anubrata Mondal) পায়ে হাত দিয়ে প্রণাম করলেন কাজল শেখ (Kajal Seikh)। কাজলকে খালি হাতে ফেরালেন না। অভিভাবকের মতোই কেষ্টও কাজলের মাথায় হাত দিয়ে আশীর্বাদ করলেন। এই ঘটনা রাজনৈতিক প্রেক্ষাপটে নয়া মাত্রা যোগ করল।

প্রায় ৪০০ বছরের ঐতিহ্যবাহী জয়দেব মেলার উদ্বোধন করলেন অনুব্রত মণ্ডল৷ মকরসংক্রান্তিতে অজয় নদে পুণ্যস্নান সেরে রাধা-বিনোদের মন্দিরে পুজো দেওয়ার রীতি৷ প্রাচীন জয়দেব মেলার উদ্বোধনে সেই কেষ্ট-কাজল একে অপরের কাছাকাছি এলেন৷ অন্তত ছবি তাই বলছে। উদ্বোধনী মঞ্চে অনুব্রত মণ্ডলের পা ছুঁয়ে প্রণাম করতে দেখা গেল কাজল শেখকে। এই ঘটনার পর রাজনৈতিক মহলের জোর আলোচনা শুরু হয়েছে। তাহলে কী এত দিনের দূরত্ব ঘুচল। বীরভূমের রাজনীতিতে তৃণমূলের যে অন্তর্দ্বন্দ্বের অভিযোগ রয়েছে।বীরভূমের রাজনৈতিক অন্দরে কানপাতলে শোনা যায়, দু’জনে একে অপরের চরম ‘বিরোধী’ ছিলেন। কেষ্ট-কাজল শিবির একাধিকবার দ্বন্দ্বে জড়িয়েছে। এমনকি বীরভূম জেলা কোর কমিটির বৈঠকেও যেন কেষ্ট-কাজল দুই শিবির ছিল। যদিও জল্পনা অবসান ঘটাতে অনেকবার কাজলকে বলতে শোনা গিয়েছিল অনুব্রত তাঁর রাজনৈতিক অভিভাবক। কেষ্ট জেলে থাকাকালীন তার গড়ে নিজের আধিপত্য বিস্তার করেছেন জেলা সভাধিপতি কাজল। বর্তমানে জামিনে মুক্ত অনুব্রত। ফিরেছেন বীরভূমে। অনুব্রত জেল থেকে ফেরার পর নিজের বাড়ির দরজা থেকে তাড়িয়ে দিয়েছিলেন। দুই শিবিরের মধ্যে চোরা স্রোতের মতো ঠান্ডা লড়াই চলে।

আরও পড়ুন: ট্রেনে বিরিয়ানি বিক্রির সুযোগ করে দেওয়া হবে বলে ২ লক্ষ টাকার প্রতারণা!

সোমবার জয়দেবের মেলায় দেখা গেল অন্য ছবি। দু’জনকে হাতেহাত রেখে জয়দেব মেলার উদ্বোধনে করলেন। শুধু তাই নয় অনুব্রত মণ্ডলের পা ছুঁয়ে প্রণাম করতে দেখা গেল কাজল শেখকে। রাজনৈতিক মহলের মতে, অনুব্রত মণ্ডল এবং কাজল শেখের মধ্যে রাজনৈতিক দ্বন্দ্বের অবসান হল ! না সবটাই লোক দেখানো।

দেখুন ভিডিও