ফের নয়া অবতারে ফিরছেন অনুব্রত

কলকাতা: সোশ্যাল মিডিয়ার (Social Media) পোস্টকে ঘিরে শুরু শোরগোল। সোমবার অনুব্রত মন্ডল (Anubrata Mondal) বলেন, বীরভূম (Birbhum) জেলা পরিষদ হঠাৎ পিছিয়ে গেল। মন্ত্রীর সঙ্গে কথা হচ্ছিল। দেখতে হবে৷ আবার আমরা এক নম্বরে চলে যাব। তারই পরিপেক্ষিতে আজ সাংবাদিক বৈঠক করেন বীরভূম জেলা পরিষদের সভাধিপতি কাজল শেখ।

কাজল শেখের দাবি, ১৫ ফিনান্সে পিছিয়ে থাকলেও বাকিগুলিতে ভালো অবস্থানে আছেন। অনুব্রত মন্ডলের সঙ্গে এরপরই কাজলের দুরত্ব সামনে চলে আসে। চক্রান্তের অভিযোগ তোলেন কাজল। তাঁর দাবি, ‘খেতে পারছেনা তাই চক্রান্ত করা হচ্ছে’।

আরও পড়ুন: গাছের ডাল দিয়ে মেরে ভাগ্নিকে চিরঘুমে পাঠালো মামা

এক্ষেত্রে কাজলের ইঙ্গিত অনুব্রতর দিকেই। বীরভূমে হঠাৎই বোমা উদ্ধার। সিউড়ি ও লাভপুরে পুলিশের আক্রান্ত হওয়া নিয়েও দলের নেতাদের একাংশের দিকেই আঙুল তুলেছেন।

প্রসঙ্গত, অনুব্রত দিনকয়েক আগে দাবি করেছিলেন তাঁকে পূর্ব বর্ধমানের তিনটি বিধানসভা কেতুগ্রাম, মঙ্গলকোট ও আউসগ্রাম এবং মুর্শিদাবাদের বড়োঞার দায়িত্ব তাঁকে দিয়েছেন মমতা ব্যানার্জি। আজ কেষ্টর সেই দাবিকেও নাকচ করে দিলেন কাজল শেখ। যতক্ষণ মমতা বন্দ্যোপাধ্যায়, সুব্রত বক্সি ‘না’ বলছেন ততক্ষন অনুব্রতর দাবি তিনি মানেন না বলেও জানালেন কাজল।